Subject: FW: FW: Kuusalu vald Kaberla küla Kutikse kinnistu detailplaneering
From: "Krista Einama" <[email-masked]>
To: "MNT Teed" <[email-masked]>
Date: Wed, 18 Feb 2026 15:57:48 +0200

Palun reg

From: Paabor Projekt OÜ <[email-masked]>
Sent: Wednesday, February 18, 2026 1:34 PM
To: Krista Einama <[email-masked]>
Cc: [email-masked]; Kadi Raudla <[email-masked]>; Artjom 
Mölder <[email-masked]>
Subject: Re: FW: Kuusalu vald Kaberla küla Kutikse kinnistu detailplaneering

Tere!

Saadan korrigeeritud lahenduse teile ülevaatamiseks ja sobivusel 
kooskõlastamiseks.

Lisan ka vastused teie saadetud märkustele:

1) Joonisel 4 on puurkaevu asukohta korrigeeritud ja nihutatud väljapoole 
teekaitsevööndit. Seletuskirja on lisatud info ka ptk 7.6.1.

2) Lisatud seletuskirja ptk 7.4

3) Elektrilevi on 7.11.2025 väljastanud tehnilised tingimused (nr 506269) 
detailplaneeringule, kus on kirjas: "Liitumiskilbid tuleb planeerida 
ligipääsetavasse asukohta eelistatult kinnistute piiridele juurdepääsutee 
lähedusse või külgnevate kinnistute tarbeks nende vahelistele piiridele 
üldkasutatavale- ja/või transpordimaale.". Kergtee asukoht ja paiknemine on 
Kärnali detailplaneeringus jah näidatud, kuid teeservituudi laius on vaid 3 
m, seega peaks elektrikaabli paigutama tee (või teepeenra) alla, mida 
Elektrilevi samuti ei eelista. Kuusalu valla poolt sain infot, et Kuusalu 
valla eelarvestrateegias 2026-2029 ei ole nähtud ette selle perspektiivse 
kergtee rajamist lähiaastatel, seega ei ole teada, millal seda reaalselt 
rajama hakatakse. Üldiselt on hea tava olnud, et detailplaneeringutes 
proovime alati naabruses asuvatele eraomandis olevatele katastriüksustele 
võimalikult vähe lisanduvaid kitsendusi tekitada. Lisasin selgituse peatükki 
7.6.

4) Lisatud info seletuskirja ptk 7.6

Parimat,

Marlen Paabor

Paabor Projekt OÜ

53586223

Kontakt Krista Einama (<[email-masked] 
<mailto:[email-masked]> >) kirjutas kuupäeval K, 11. 
veebruar 2026 kell 10:48:

Tere,

Olete esitanud Kuusalu vald Kaberla küla Kutikse kinnistu detailplaneeringu 
kooskõlastamiseks peale Kutikse kinnistu detailplaneeringu eskiislahenduse 
tutvustamist, mil edastasime märkused planeeringu täpsustamiseks. Samuti 
viitasime vastuskirjas Transpordiameti seisukohtadele(7.2-22516090-2 
15.10.2025)  planeeringu koostamiseks, millega tuleb arvestada.

Suures ulatuses on märkustega arvestatud, kuid enne kooskõlastamist palume 
koostöö korras lahendust täpsustada järgnevalt. Palun lisada seletuskirja:

1.	Puurkaevu asukoha kavandamisel riigitee kaitsevööndisse Transpordiamet ei 
vastuta riigitee liiklusest põhjustatud võimalike kahjulike mõjude eest 
puurkaevu vee kvaliteedile (näiteks liiklusõnnetuse korral). Samuti peab 
arvestama asjaoludega, et riigiteel teostatakse tee ehitamist, remontimist 
ja hooldamist (sh libeduse- ja tolmutõrjet).
2.	Lähtuvalt asjaolust, et planeeringuala piirneb riigiteega, tuleb 
planeeringu koostamisel arvestada olemasolevast ja perspektiivsest 
liiklusest põhjustatud häiringutega (müra, vibratsioon, õhusaaste). 
Seletuskirja lisada selgitus, et Transpordiamet ei võta endale kohustusi 
planeeringuga kavandatud leevendusmeetmete rakendamiseks.
3.	Meie hinnangul vajab kaalumist alternatiivne lahendus elektrimaakaabli 
paigaldamiseks perspektiivse kergliiklustee alale, mis on kavandatud Kärnali 
kinnistute detailplaneeringuga või teiste detailplaneeringutega, mistõttu 
palume teha koostööd kohaliku omavalitsusega perspektiivse kergliiklustee 
asukoha täpsustamisel. Palume kajastada alternatiivne lahendus planeeringu 
tehnovõrkude joonisel.

4.	Tehnovõrkude planeerimisel TRAM maaüksustele ja tee kaitsevööndis palume 
lisada seletuskirja Transpordiameti juhend: Nõuded tehnovõrkude teemaale 
paigaldamise kavandamisel.

Peale lahenduse täpsustamist olema koheselt valmis planeeringu 
kooskõlastama.

Tänades ja oodates peatset tagasisidet.

Krista Einama

Transpordiameti kooskõlastuste üksus